ai4bharat/Pralekha huggingface dataset:
وزارات ثقافت
محترمہ میناکشی لیکھی نے نیشنل گیلری آف ماڈرن آرٹس، واقع نئی دہلی میں ’بُدھم شرنم گچھامی‘ نمائش کا آغاز کیا
امورِ خارجہ اور ثقافت کی مرکزی وزیر مملکت محترمہ میناکشی لیکھی نے 10 مئی 2023 کو نیشنل گیلری آف ماڈرن آرٹس واقع نئی دہلی میں سینئر بدھسٹ راہبوں، ایلچیوں، سفارتکاروں اور وزارت کے افسران کی موجودگی میں ’بُدھم شرنم گچھامی‘ نمائش کا آغاز کیا۔ ڈریپنگ گومانگ مٹھ کے کنڈے لنگ تتسک رِن پوچھے اس پروگرام میں مہمان ذی وقار کی حیثیت سے شامل ہوئے ۔
بھگوان بدھ کی حیات پر مبنی اس نمائش میں ملک بھر میں بدھسٹ فن پاروں اور ثقافت کے سفر کو پیش کیا گیا ہے۔ جدید بھارتی آرٹ کے مشہور فنکاروں کی تخلیقات کو پیش کیا گیا ہے، انہیں مختلف زمروں میں تقسیم کیا گیا ہے۔ ہر ایک فن پارہ بدھ مذہب اور بدھ کی حیات کے مختلف پہلوؤں کو اجاگر کرتا ہے۔ یہ فن پارے بدھ مذہب کی تاریخ اور فلسفے کی جھلک پیش کرتے ہیں۔
نمائش کا آغاز چراغ روشن کرنے اور سینئر بدھ راہبوں کے نعروں کے درمیان انگ وسترا کی پیشکش کے ساتھ ہوا۔بعد ازاں ’’شویتا مکتی‘‘ رقص پیش کیا گیا جس کے تحت کویتا دویدی اور ان کے گروپ کے ذریعہ اوڈیسی طریقہ رقص میں نروان کی نسائی عظمت کو پیش کیا گیا۔
اس موقع پر کئی ممالک کے مشنوں کی نمائندگی ان کے ہیڈ آف مشنز اور نائبین کے ذریعہ کی گئی۔ اس پروگرام میں بدھ مذہب کے ماننے والوں کی خاطرخواہ آبادی والے ممالک – نیپال، میانمار، منگولیا، جنوبی کوریا، تھائی لینڈ، بھوٹان- کے نمائندوں نے حصہ لیا۔ ڈنمارک، گریس، لگزمبرگ، جمیکا، پرتگال، جارجیا، آئیس لینڈ، ایکواڈور، شام، پیرو کے علاوہ کئی دیگر ممالک کے سینئر سفارتکارحضرات بھی اس موقع پر موجود تھے۔
نمائش میں سری لنکا اور میانمار جیسے ممالک کی پینٹنگز کو دکھایا گیا ہے اور یہ بتایا گیا ہے کہ کس طرح بودھ مذہب کی مختلف ممالک میں تبلیغ ہوئی۔ نمائش کا مقصد آرٹ کی روحانیت اور بدھ مت سے متعلق ان کے عناصر کے بارے میں دریافت کرنا ہے اور اس کے سفر میں حکمت، ہمدردی اور امن کی آفاقی اقدار کا اظہار کرنا ہے۔
مشہور ہندوستانی فنکار نندلال بوس نے بدھا کی زندگی اور تعلیمات اور ان کی روحانیت کے راستے کو ایک حقیقی معیار کے ساتھ لائن ڈرائنگ کے ذریعہ تلاش کیا۔ نکولس رورِک اور بیریشور سین کی تخلیقات میں دلکش ہمالیہ اپنی حقیقی خوبصورتی کا احساس دلاتا ہے۔ سفارتکاروں نے اس نمائش اور ثقافتی پروگرام کی ستائش کی اور کہا کہ اس سے انہیں بھگوان بدھ کی زندگی اوران کی اقدار کے بارے میں مزید معلومات حاصل ہوئی۔
یہ نمائش نیشنل گیلر آف ماڈرن آرٹس، انڈیا گیٹ پر عوام کے لیے 10جنوری تک کھلی ہے۔
وزارت سیاحت
شمال مشرقی ریاستوں کے سیاحت وثقافت کے وزراء کی دو روزہ کانفرنس 13 اور 14 ستمبر کو گوہاٹی میں ہوگی
جناب جی کشن ریڈی اور جناب ہیمنت بسوا شرما افتتاحی اجلاس سے خطاب کریں گے
اہم باتیں
- سیاحت کے فروغ اور شمال مشرقی خطے میں کنکٹوٹی سے متعلق معاملات کانفرنس میں زیر بحث آئیں گے
- چودہ ستمبر کو تکنیکی اجلاس میں سیاحت کی وزارت کی اسکیموں ’سودیش درشن‘ اور پرشاد کے تحت شمال مشرق کے لئے مختص کئے گئے پروجیکٹوں کا جائزہ لیا جائے گا۔
سیاحت ، ثقافت اور شمال مشرقی خطے کی ترقی کے مرکزی وزیر جناب جی کشن ریڈی اور آسام کے وزیر اعلیٰ جناب ہیمنت بسوا شرما 13 ستمبر 2021 کو گوہاٹی میں ہونے والی شمال مشرقی خطے کے سیاحت وثقافت کے وزراء کی دو روزہ کانفرنس کے افتتاحی اجلاس سے خطاب کریں گے۔
وزارت سیاحت، حکومت ہند تیرہ اور چودہ ستمبر کو سیاحت ثقافت اور شمال مشرقی خطے کی ترقی کے وزیر کی سربراہی میں اس دوروزہ کانفرنس کا اہتمام کررہی ہے ۔ کانفرنس میں سیاحت کے فروغ اور شمال مشرقی خطے میں کنکٹوٹی سے متعلق معاملات پر تبادلہ خیال کیا جائے گا۔
اس دو روزہ کانفرنس میں مختلف مرکزی وزارتیں اس خطے کی ریاستی سرکاریں اور صنعتی نمائندے شامل ہوں گے۔ شرکاء کو اس خطے کی ترقی کے لئے مرکزی حکومت کی جانب سے کئے جانے والے اقدامات اور مختلف پروجیکٹوں سے روشناس کرایا جائے گا۔
شمال مشرقی خطے کی ریاستیں قدرتی رعنائی سے مالا مال ہیں اور سیاحوں کے لئے متنوع دلچسپی کا مرکز ہیں نیز یہاں کی ہر ریاست اپنی منفرد روایتی شناخت رکھتی ہے۔ شمال مشرقی خطے میں سیاحت کا فروغ سیاحت کی وزارت کے اہم توجہ کے حامل شعبوں میں سے ایک ہے۔ وزارت سیاحت اس خطے میں بنیادی ڈھانچے کی ترقی ، تشہیر اور ہنر مندی کے فروغ پر لگاتار کام کررہی ہے تاکہ خطے میں سیاحت کو فروغ حاصل ہو۔
تیرہ ستمبر کو مکمل اجلاس کے دوران سیاحت کی وزارت شرکاء کو شمال مشرق میں سیاحت کےبنیادی ڈھانچے کی تشکیل، اور ہنر مندی کے فروغ کے لئے مختلف پروجیکٹوں کے بارے میں آگاہ کرے گی۔ ثقافت کی وزارت سیاحت کے فروغ کے لئے مقامی فن اور ثقافت کی حوصلہ افزائی پر بھی ایک خاکہ پیش کرے گی۔ مرکزی حکومت کی دیگر وزارتیں مثلا سول ایوی ایشن، ریلوے، سڑکوں کا ٹرانسپورٹ اور ہائی وے اور برقی مواصلات کی وزارت بھی اپنے ان اقدامات پر خاکہ پیش کریں گی جو انھوں نے اس خطے میں بنیادی کی توسیع اور کنکٹوٹی کے لئے کئے ہیں۔
سیاحت کی وزارت بنیادی ڈھانچے کے فروغ کی اپنی اسکیموں ’سودیش درشن‘ اور ’پرشاد‘کے تحت  ریاستوں کو مختلف سیاحتی مقامات کے فروغ کے لئے مالی مدد فراہم کرتی ہے۔ سیاحت کی وزارت نے شمال مشرقی خطے میں 1300 کروڑ روپےکی لاگت والے سولہ پروجیکٹ سودیش درشن اسکیم کے تحت ایکوسرکٹ، روحانی اور قبائلی وغیرہ شامل ہیں۔
پرشاد اسکیم کے تحت شناخت شدہ مذہبی مقامات اور وراثت کے مقامات کو مربوط ڈھنگ سے ترقی دینے کا کام کیا جارہا ہے۔ اس اسکیم کے تحت شمال مشرق میں 193.61 کروڑ روپے کی لاگت والے چھ پروجیکٹوں کو منظوری دی گئی ہے جن میں کماکھیا مندر کی ترقی اور گوہاٹی میں مذہبی مقام کے فروغ کے کام شامل ہیں جن پر 29.99 کروڑ روپے کی لاگت آئے گی۔
چودہ ستمبر کو تکنیکی اجلاس میں سودیش درشن اور پرشاد کے تحت منظورپروجیکٹوں کی پیش رفت کا جائزہ لیا جائے گا۔
شمال مشرقی خطے میں سیاحت کو تیزی سے فروغ دینے کی خاطر سیاحت کی وزارت نے ایڈیشنل ڈائرکٹر جنرل، وزارت سیاحت کی سربراہی میں اور شمال مشرق میں سرگرم فریقوں کے ساتھ ایک کمیٹی قائم کی ہے جن میں نئے مقامات کی نشاندہی ، ان کے ارد گرد کے علاقوں کو ترقی دینے ، بیداری پھیلانے کے لئے پروگرام منعقد کرنے کی جگہوں کی نشاندہی اور مقامی فریقوں کو ضروری ہنر مندی دستیاب کرانے پر توجہ مرکوز کی جائے گی۔
زراعت اور کاشتکاروں کی فلاح و بہبود کی وزارت
ربیع کی فصل کی بیجائی کے رقبے میں 35.9 لاکھ ہیکٹیئر کا اضافہ
نئی دلی،13دسمبر۔
ریاستوں سے موصول ہونے والی ابتدائی رپورٹس کے مطابق 27 دسمبر 2019 تک ربیع کی فصل کے تحت بیجائی کیاگیا مکمل رقبہ 571.84 لاکھ ہیکٹیئر کے بقدر ہے، جبکہ گزشتہ برس کی اسی مدت کے دوران یہ رقبہ 536.35 لاکھ ہیکٹیئر کے بقدر تھا۔ ربیع کی فصل اگانے والی تقریباً تمام ریاستوں میں مٹی میں مضمر نمی میں اضافہ کے ساتھ بیجائی کا عمل ترقی سے ہمکنار ہورہا ہے۔
گیہوں کی بیجائی 297.02 لاکھ ہیکیٹئر، چاول کی کاشت 13.90 لاکھ ہیکٹیئر، دالوں کی کاشت 140.13 لاکھ ہیکٹیئر، موٹے اناج کی کاشت 46.66 لاکھ ہیکٹیئر رقبے پر کی گئی ہے اور تلہنوں کے لئے 74.12 لاکھ ہیکٹیئر کے بقدر رقبے پر بوائی کی گئی ہے۔
اب تک جس قدر رقبے پر بیجائی کی گئی ہے اور گزشتہ برس کے دوران جس قدر رقبے پر بیجائی عمل میں آئی تھی اس کا گوشوارہ درج ذیل ہے۔

|
|
فصلیں
|
|
20-2019 میں بیجائی کیاگیا رقبہ
|
|
19-2018 میں جس قدر رقبے پر بیجائی عمل میں آئی تھی
|
|
گیہوں
|
|
297.02
|
|
270.75
|
|
چاول
|
|
13.90
|
|
11.93
|
|
دالیں
|
|
140.13
|
|
136.83
|
|
موٹے اناج
|
|
46.66
|
|
42.12
|
|
تلہن
|
|
74.12
|
|
74.72
|
|
مجموعی فصلیں
|
|
571.84
|
|
536.35
۔۔۔۔۔۔۔۔۔۔۔
م ن ۔ ع ر۔
U-6089
(Visitor Counter : 60
زراعت اور کاشتکاروں کی فلاح و بہبود کی وزارت
وزیر اعظم نے 10 لاکھ ملازمین کی بھرتی کی مہم ’’ روز گار میلہ ‘‘کا آغاز کیا
زراعت اور کسانوں کی بہبود کے مرکزی وزیر جناب نریندر سنگھ تومر نے گوالیار میں نو جوانوں کو تقرری نامے سونپے
وزیر اعظم جناب نریندر مودی نے آج ویڈیو کانفرنسنگ کے ذریعے 10 لاکھ اہلکاروں کے لئے بھرتی مہم - روزگار میلہ کا آغاز کیا۔ تقریب کے دوران 75000 نئے تقرری پانے والے افراد کو تقرر نامے دئیے گئے۔
تقرر ی پانے والے اہلکاروں سے خطاب کرتے ہوئے، وزیر اعظم نے دھنتیرس کی مبارکباد اور نیک خواہشات کے ساتھ آغاز کرتے ہوئے کہا کہ آج وہ دن ہے، جب روزگار میلے کی شکل میں ایک نئی کڑی روزگار اور خود روزگار مہم کے ساتھ جڑی ہے، جو آٹھ سالوں سے جاری ہے۔ آزادی کے 75 سال کو ذہن میں رکھتے ہوئے مرکزی حکومت ایک خصوصی پروگرام کے تحت ان نوجوانوں کو تقرر نامے دے رہی ہے۔ جاب فیئر کی وجہ بتاتے ہوئے ، انہوں نے کہا کہ ہم نے فیصلہ کیا ہے کہ ایک ہی وقت میں اپائنٹمنٹ لیٹر دینے کا رواج شروع کیا جائے تاکہ محکموں میں پروجیکٹس کو مقررہ مدت میں مکمل کرنے کی اجتماعی نوعیت پروان چڑھے۔ گزشتہ 8 سالوں میں کی گئی اصلاحات کی وجہ سے آج بھارت 5ویں سب سے بڑی معیشت ہے۔
وزیر اعظم نے بتایا کہ مرکزی حکومت ملک میں زیادہ سے زیادہ ملازمتیں پیدا کرنے کے لئے کئی محاذوں پر بیک وقت کام کر رہی ہے۔ مقامی سطح پر نوجوانوں کے لئے روزگار کے لاکھوں مواقع پیدا کرنے کے لئے بڑے پیمانے پر ترقیاتی کام کئے جا رہے ہیں۔ وزیر اعظم نے عقیدے، روحانیت اور تاریخی اہمیت کے مقامات کی مثالیں دیں ، جنہیں ملک بھر میں فروغ دیا جا رہا ہے۔ وزیراعظم نے کہا کہ جدید بنیادی ڈھانچے کے لئے کئے جانے والے یہ کام سیاحت کے شعبے کو بھی نئی توانائی دے رہے ہیں اور دور دراز علاقوں میں نوجوانوں کے لئے روزگار کے مواقع بھی پیدا کر رہے ہیں۔ وزیر اعظم نے کہا کہ بھارت کی سب سے بڑی طاقت ملک کے نوجوانوں میں ہے۔ وہ آزادی کے امرت کال میں ترقی یافتہ بھارت بنانے کے پیچھے محرک ہیں۔ وزیر اعظم نے نئی تقرریاں حاصل کرنے والوں پر زور دیا کہ وہ دفاتر کے دروازوں سے داخل ہوتے وقت اپنے ’کرتویہ پتھ ‘ کو ہمیشہ ذہن میں رکھیں۔ وزیر اعظم نے کہا کہ آپ کو ملک کے شہریوں کی خدمت کے لئے مقرر کیا جا رہا ہے ۔ 21 ویں صدی میں بھارت کی سرکاری ملازمت صرف سہولیات کے بارے میں نہیں ہے بلکہ ایک عزم اور ایک سنہری موقع ہے کہ ملک کے ہر کونے کے لوگوں کی خدمت کریں۔
اس موقع پر زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے مدھیہ پردیش کے گوالیار میں منعقدہ روزگار میلہ پروگرام میں منتخب نوجوانوں کو تقرر نامے سونپے۔ انہوں نے کہا کہ وزیراعظم نوجوانوں کو روزگار فراہم کرنے کے لئے انتھک محنت کر رہے ہیں۔
مرکزی وزیر جناب تومر گوالیار کے ریلوے اسٹیشن کے 4 نمبر پلیٹ فارم پر منعقد پروگرام میں موجود تھے۔ اس موقع پر خطاب کرتے ہوئے جناب تومر نے کہا کہ دھنتیرس پر نوجوانوں کو وزیر اعظم کی طرف سے سرکاری ملازمتوں کے لئے تقرری نامے موصول ہوئے ہیں۔ جناب تومر نے کہا کہ آج مدھیہ پردیش میں 4.50 لاکھ گاؤوں کو بھی پردھان منتری آواس یوجنا کے تحت وزیر اعظم کے ورچوئل طور پر کئے گئے پروگرام کے ذریعے گھر مل گئے ہیں۔ اس موقع پر ممبر پارلیمنٹ جناب وویک شیجوالکر، سابق وزیر محترمہ مایا سنگھ، بی جے پی ضلع صدر جناب ابھے چودھری اور دیگر عوامی نمائندے موجود تھے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11752
(Visitor Counter : 91
وزارت خزانہ
مالی سال 23-2022 کے لئے 10 جنوری 2023 تک ڈائریکٹ ٹیکس کی وصولیاں
مجموعی وصولیاں 14.71 لاکھ کروڑ روپئے کے بقدر ، جو کہ گزشتہ سال کی اسی مدت کے مقابلے میں 24.58 فیصد زیادہ ہے
خالص وصولی ، مالی سال 23-2022 کے لئے ڈائریکٹ ٹیکس کے مجموعی بجٹ تخمینہ کی 86.68 فیصد
10 جنوری 2023 تک کے ڈائریکٹ ٹیکس کی وصولیوں کے عارضی اعداد وشمار میں مسلسل ترقی درج کی گئی ہے ۔ 10 جنوری 2023 تک راست محصولات کی وصولیوں سے ظاہر ہوتا ہے کہ مجموعی وصولیاں 14.71 لاکھ کروڑ روپئے کے بقدر ہے جوکہ گزشتہ برس کے اسی مدت میں ہونے والی مجموعی وصولیوں کے مقابلے 24.58 فیصد زیادہ ہیں۔ ٹیکس وصولی ، ریفنڈس کا پورا سلسلہ 12.31 لاکھ کروڑ روپئے کے بقد ر ہے جو کہ گزشتہ برس کے اسی مدت کے دوران ہونےوالی کل وصولیوں کے مقابلے میں 19.55 فیصد زیادہ ہے ۔ یہ وصولی مالی سال 23-2022 کے لئے راست محصولات کےمجموعی بجٹ تخمینہ کا 86.68 فیصد ہے ۔
جہاں تک مجموعی ٹیکس وصولیوں کی مد میں کارپوریٹ انکم ٹیکس ا ورپرسنل انکم ٹیکس  کی شرح نمو کی بات ہے ، تو یہ سا منے آیا ہے کہ کارپوریٹ انکم ٹیکس کی شرح نمو 19.72 فیصد ہے جبکہ پرسنل انکم ٹیکس  کی شرح نمو 30.46 فیصد ہے ۔ریفنڈس کے ایڈجسٹمنٹ کے بعد ، کارپوریٹ انکم ٹیکس کی وصولیوں کی خالص نمو 18.33 فیصد ہے ، جبکہ پرسنل انکم ٹیکس کی وصولیوں میں یہ خالص شرح نمو 21.64 فیصد /20.97 فیصد  ہے ۔
یکم اپریل 2022 سے 10 جنوری 2023 کی مدت کے دوران 2.40 لاکھ کروڑ روپئے کے بقدر ریفنڈس جاری کئے گئے ہیں جو کہ گزشتہ برس کے اسی عرصہ کے دوران جاری کئے جانے والی ریفنڈس کےمقابلے میں 58.74 فیصد زیادہ ہیں۔
نوجوانوں کے امور اور کھیل کود کی وزارت
نوجوانوں کے امور کے محکمے ،این ایس ایس اور این وائی کے ایس نے اتحاد کا قومی دن منانے کے لئے ملک بھر میں 90ہزار سے زیادہ ،اتحاد کی دوڑوں کا انعقاد کیا
55.32 لاکھ نوجوانوں نے اتحاد کے تحت 95 لاکھ کلو میٹر سے زیادہ کا فاصلہ طے کیا
نوجوانوں کے امور اور کھیلوں کے محکمے نے اپنے سے منسلک نہرو یووا کیندر سنگٹھن این وائی کے ایس اور نیشنل سروس اسکیم این ایس ایس کے ساتھ مل کر ملک بھر کے سبھی ضلعوں میں آزادی کے امرت مہوتسو کے سال میں ،سردار ولبھ بھائی پٹیل کے یوم پیدائش پر اتحاد کے لئے دوڑ کا اہتمام کیا۔نوجوانوں کے امور اور کھیلوں کے مرکزی وزیر جناب انوراگ ٹھاکر نے پنجاب کے شہر موہالی سے اتحاد کے لئے دوڑ کو جھنڈی دکھا کر روانہ کیا۔ ملک بھر میں اتحاد کے لئے 90 ہزار 122 دوڑوں کا اہتمام کیا گیا جس میں 95,02,109 کلو میٹر کا فاصلہ طے کیا گیا ۔ان دوڑوں میں نوجوانوں کے امور کے محکمے این وائی کے ایس این ایس ایس اور دیگر اداروں کے 55.32 لاکھ نوجوانوں نے حصہ لیا۔
دوڑ کا مقصد قومی اتحاد کے جذبے کے بارے میں شہریوں کے مابین بیداری پیدا کرنا اور تنوع میں بھائی چارے اور یکجہتی کے جذبے کو جگانا تھا نیزخود کودوڑ جیسی لگاتار جسمانی سرگرمیوں کے ذریعہ صحت منداور تندرست رکھنے کی اقدار کو مقبول بنانےکے پیغام کو عام کرنا تھا۔
این وائی کے ایس نے 62418 دوڑوں کا اہتمام کیا تھا جس میں 60014 دوڑیں، 422 بائک ریلیاں اور 1962 سائیکل ریلیاں شامل ہیں۔
یہ سرگرمیاں 5333 بلاکوں میں انجام دی گئیں جن کے تحت 61796 گاؤں آگے ہیں ۔19,34,217عوام نے ان تقریبات میں حصہ لیا ۔اسی طرح27404 دوڑوں کا بھی اہتمام کیا گیا جس میں 28307 ادارے بھی شامل ہیں۔ان میں 20,21,16 مرد اور16,76,508خواتین نے شرکت کی۔
ہرسال 31 اکتوبر کو سردار ولبھ بھائی پٹیل کا یوم پیدائش منایا جاتا ہے یہ خراج عقیدت بھارت کے اس عظیم بیٹے کے شایان شان ہے جس نے آزاد بھارت کو یکجاں کرنے میں اہم کردار ادا کیا تھا ۔ اتحاد کی روح اور جذبے کو عام طور پر لوگوں میں نیز خاص طور پر نوجوانوں میں پیدا کئے جانے کی ضرورت ہے تاکہ آنے والی نسلیں ، محسوس کریں گی اور نہ صرف قومی اتحاد کی اہمیت کوسمجھا جائے گا بلکہ انہیں مجاہدین آزادی اور ان رہنماؤں کی ،ملک کی سالمیت کو برقرار رکھنے میں اپنی جانیں قربان کردی تھیں۔ اتحاد کے لئے دوڑ میں لوگوں کی زیادہ سے زیادہ شرکت کو یقینی بنانے اور ان میں بیداری لانے کے لئے ہفتہ بھر طویل اتحاد کے لئے قومی دوڑ25 اکتوبر2022 کو شروع کی گئی تھی جو 31 اکتوبر2022 کو اختتام پذیر ہوگئی۔
نوجوانوں نے سردار پٹیل کی زندگی سے متعلق ڈیجیٹل نمائش کے ذریعہ ثقافت کی وزارت کی ویب سائٹ بھی دیکھی ۔لیکچر سیمینار وطن پرستی کے گانوں کے پروگرام کا انعقاد کیا گیا ۔
بھارتی چناؤ کمیشن
عام انتخابات 2019 کے چھٹے مرحلے کے تحت 12 مئی کو پولنگ
سات ریاستوں کے 59 لوک سبھا حلقوں میں ووٹ ڈالے جائیں گے
10 کروڑ 16 لاکھ سے زائد رائے دہندگان 979 امیدواروں کی قسمت کا فیصلہ کریں گے
آسانی کے ساتھ انتخابات کرانے کے لئے ایک لاکھ 13 ہزار سے زائد پولنگ مراکز قائم
12مئی2019 کو چھٹے مرحلے کے تحت پارلیمانی حلقوں  میں ووٹنگ
|
|
ریاست؍ مرکز کے انتظام علاقے
|
|
چھٹے مرحلے میں پارلیمانی حلقوں کی تعداد
|
|
رائے دہندگان کی کل تعداد
|
|
مرد رائے دہندگان کی تعداد
|
|
خواتین رائے دہندگان کی تعداد
|
|
تیسری جنس کے رائے دہندگان کی تعداد
|
|
انتخاب میں حصہ لینے والے امیدواروں کی تعداد
|
|
پولنگ مراکز کی تعداد
|
|
بہار
|
|
8
|
|
13667728
|
|
7243108
|
|
6424118
|
|
502
|
|
127
|
|
13793
|
|
ہریانہ
|
|
10
|
|
18056896
|
|
9716516
|
|
8340173
|
|
207
|
|
223
|
|
19441
|
|
جھارکھنڈ
|
|
4
|
|
6685401
|
|
3505565
|
|
3179720
|
|
116
|
|
67
|
|
8581
|
|
مدھیہ پردیش
|
|
8
|
|
10483101
|
|
5593401
|
|
4889307
|
|
393
|
|
138
|
|
13029
|
|
اترپردیش
|
|
14
|
|
25068296
|
|
13432569
|
|
11634426
|
|
1301
|
|
177
|
|
29076
|
|
مغربی بنگال
|
|
8
|
|
13369749
|
|
6833909
|
|
6535721
|
|
119
|
|
83
|
|
15428
|
|
قومی خطہ راجدھانی دہلی
|
|
7
|
|
14316453
|
|
7873022
|
|
6442762
|
|
669
|
|
164
|
|
13819
|
|
کل
|
|
59
|
|
101647624
|
|
54198090
|
|
47446227
|
|
3307
|
|
979
|
|
113167
|
|
چھٹے مرحلے میں ریاستوں کی تعداد
|
|
7
وزارات ثقافت
جناب پرہلاد سنگھ پٹیل نے نیشنل میوزیم انسٹی ٹیوٹ سوسائٹی کے اجلاس کی صدارت کی ۔ انڈین انسٹی ٹیوٹ آف ہیریٹیج کے قیام کی تجویز کا جائزہ لیا
نئی دہلی،17/دسمبر 2020، وزیر مملکت برائے ثقافت اور سیاحت  ، جناب پرہلاد سنگھ پٹیل نے آج نئی دہلی میں نیشنل میوزیم انسٹی ٹیوٹ سوسائٹی کے اجلاس کی صدارت کی۔ باہر کے ممبران نے مجازی موڈ کے ذریعہ میٹنگ میں شرکت کی۔ اس اجلاس کا ایجنڈا سوسائٹی کی سابقہ میٹنگ کے فورا بعد تیار کرلیا گیا تھا، جو 13.03.2020 کو منعقد ہوئی تھی اور جو ہندوستان کے ثقافتی ورثہ  کے انسٹی ٹیوٹ کے قیام کے بارے میں حکومت کے اعلان سے متعلق تھی۔ اس میں موجودہ نیشنل میوزیم انسٹی ٹیوٹ سوسائٹی کا نام بدل کر انڈین انسٹی ٹیوٹ آف ہیریٹیج سوسائٹی  کرنے پر بھی غور کیا گیا تھا۔
ممبران، جن میں جناب کے این دکشت ، جناب وسنت شنڈے ، پروفیسر ارون مینن ، جناب ڈی این ترپاٹھی اور دیگر شامل ہیں، نے وزیر اعظم جناب نریندر مودی کے وژن اور سال 2020-21 کے مرکزی بجٹ میں کیے جانے والے اعلان کے مطابق ہندوستانی ثقافتی ورثہ انسٹی ٹیوٹ قائم کرنے کے وزارت کے اقدام کا خیرمقدم کیا۔
وزارت ثقافت کی تجویز کے مطابق ، سرٹیفکیٹ / ڈپلومہ کورس جو اب تک وزارت ثقافت کے تحت اداروں کے زیر انتظام ہیں۔ ثقافتی ورثہ اور تحفظ کے میدان میں تحقیق اور اعلی تعلیم کے حصول کے لئے انسٹی ٹیوٹ آف آثار قدیمہ، آئی جی این سی اے، ہندوستان کے قومی آرکائیوز اور این آر ایل سی لکھنؤ کو قومی میوزیم انسٹی ٹیوٹ کے ڈگری کورس کے ساتھ ساتھ ہندوستانی انسٹی ٹیوٹ آف ہیریٹیج کی چھتری میں لایا جائے گا۔ انسٹی ٹیوٹ تاریخ، آرٹ، ثقافت، میوزولوجی ، آرکیالوجی اسٹڈیز، آرکیالوجی، پریوینٹیو کنزرویشن، ایپی گرافی اینڈ نومس میٹکس، مخطوطات اور اس سے متعلقہ شعبوں میں ایم اے، پی ایچ ڈی، ڈپلومہ اور سرٹیفکیٹ کورسیز مہیا کرائے جائیں گے۔اس کے ساتھ ساتھ برسرکار ملازمین کی بھی تربیت کا نظم ہوگا۔
فیصلہ کیا گیا کہ اراکین 15 دن کی مدت میں نئے انسٹی ٹیوٹ کے قیام کے لئے اپنی تجاویز بھیجیں گے، جس کے بعد وزارت ثقافت سوسائٹی رجسٹریشن ایکٹ 1860 کے مطابق ہندوستانی انسٹی ٹیوٹ آف ہیرٹیج  کے قیام کے لئے ضروری اقدامات کرے گی اور ہندوستان میں اعلی تعلیم کے انسٹی ٹیوٹ کے قیام کے لئے موجودہ یو جی سی کے رہنما اصول کو پیش نظر رکھے گی۔
۔۔۔۔۔۔۔۔۔۔۔
U-8272
م ن۔ ج ق ۔ ت ع۔
(Visitor Counter : 141
قانون اور انصاف کی وزارت
وزیراعظم نے گجرات میں گاندھی نگر کےمقام پر ڈجیٹل انڈیا ہفتہ کا افتتاح کیا
قانونی امور کامحکمہ اس تقریب میں حصہ لے رہاہے تاکہ ای ۔حکمرانی اور ڈجیٹل طریقہ کارکو تقویت بہم پہنچانے کی غرض سے کی گئیں ڈیجیٹل پیش قدمیوں کو اجاگرکیاجاسکے
عزت مآب وزیراعظم جناب نریندرمودی نے آج گجرات میں گاندھی نگر کے مقام پر، ایک ڈیجیٹل نمائش - ڈیجیٹل میلے –ڈیجیٹل انڈیا ویک کا افتتاح کیا۔ اس تقریب کا اہتمام الیکٹرونکس اوراطلاعاتی ٹیکنولوجی کی وزارت  کررہی ہے ۔ میلے کا موضوع ہے :‘‘ڈجیٹل انڈیا :نئے بھارت کے ٹیک ہیڈ کو زمرہ بندکرنا ، دنیا کے روبرو بھارت کی ٹیکنولوجی قوت کی جھلک پیش کرنے کے لئے ایک ڈجیٹل تغیراتی سفر’’۔
قانون اورانصاف کے مرکزی وزیرجناب کرن رجیجو اورقانون وانصاف کے وزیر مملکت جناب پروفیسر ایس پی سنگھ بگھیل نے اپنی رہنماہدایات میں قانون اور انصاف کی وزارت کے قانونی امورسے متعلق محکمہ کے زیراہتمام 4جولائی سے 6جولائی 2022تک منعقد ہونے والے اس میلے ڈجیٹل انڈیا ویک میں شرکت کی۔ اس میلے کا انعقاد ای –حکمرانی اور ڈجیٹل طریقہ کارکوتقویت بہم پہنچانے کی غرض سے کی گئیں ڈجیٹل پہل قدمیوں کو اجاگر کرنے کے مقصد سے کیاگیاہے۔ ڈجیٹل پرمبنی نظام بنانے ، انصاف کی فراہمی کو بہتربنانے اوراسے اورزیادہ شہریوں پرمرکوز بنانے کی خاطر محکمے کی جانب کی گئیں پہل قدمیوں کو اجاگرکرنے کی غرض سے ، ایڈیشنل سکریٹری ڈاکٹر انجوراٹھی رانا کی قیادت میں قانونی امور کے محکمے کے عہدیداروں کی ایک ٹیم اس تقریب میں شرکت کررہی ہے ۔
سب سے اہم پہل قدمیوں میں سے ایک پہل قدمی ، قانونی اطلاعات کے بندوبست اور پیشگی مفصل اطلاع دینے  ہے ۔ یہ ویب پرمبنی ایپلی کیشن سوفٹ ویئر ایک اختراعی آلہ ہے ۔ جسے عدالت کے کینسر کی سرگرمی ، شفاف اور موثر طریقے سے نگرانی کرنے کی غرض سے بروئے کارلایاجاناہے۔ یہ ایک ڈیشن بورڈ پرمبنی نظام ہے۔ جس کے تحت محکمے ، اپنے قانونی امورکا ایک نظرمیں جائزہ لے سکتے ہیں ۔ ایل آئی ایم بی ایس ، مناسب ای –حکمرانی کو یقینی بناتاہے ، جس کا کہ حکومت نے نظریہ پیش کیاہے۔
قانونی امورکے محکمے نے ای-آفس کااستعمال شروع کرایاہے اورایک مقررہ وقت میں مقدمہ بازی یا قانونی چارہ جوئی سےمتعلق اہمیت کے حامل سبھی کیسوں کے ریکارڈ کو ڈجیٹل پرمبنی بنادیاہے ۔ اس کی وجہ سے حکومت کے قانونی چارہ جوئی سے متعلق کیسوں کی ورچول طورپر سماعت کے عمل کو زیادہ موثر بنانے میں مدد ملی ہے ۔ یہ کارروائی ‘‘ڈجیٹل انڈیا ’’ کے ہدف کی حصولیابی کی جانب ایک اہم قدم ہے ۔
نوٹیری آن لائن ایپلی کیشن پورٹل ، ایک دوسرا سوفٹ ویئر آلہ ہے ، جس کی بدولت درخواست دینے کے عمل کا استعمال بہت ہی آسان بن گیاہے ۔ اب درخواست گزار اپنے گھرمیں بیٹھ کر یاکہیں سے بھی آن لائن درخواست دے سکتے ہیں ۔ درخواست جمع کرانے کا عمل زیادہ سادہ اور آسان بن گیاہے اور اس کی وجہ سے درخواست گزاروں کی جانب سے کی جانے والی زبردست کاغذی کارروائی اورپیسے کی بچت ہوگئی ہے ۔
میلے میں درخشاں اورتابناک پوسٹرس اوربینرس کے ساتھ ایک اسٹال بھی لگایاگیاہے ۔ اسٹاف میں ایک ویڈیو کے ذریعہ وزیرقانون کو نوٹیری آن لائن ایپلی کیشن پورٹل کاافتتاح کرتے ہوئے دکھایاجارہاہے اور ایک ایل ای ڈی ٹی وی مسلسل نوٹیری اور ایل آئی ایم بی ایس کے بارے میں جاذب نظر پریزنٹیشن کی سلائیڈ شوز کی نمائش کررہاہے ۔ میلے میں آنے والے لوگوں کو ایل آئی ایم بی ایس اور نوٹیری کے بارے میں کتابچے بھی تقسیم کئے جارہے ہیں اور ہمارے نمائندے وہاں موجود ہیں اور ایل آئی ایم بی ایس اور نوٹیری آن لائن ایپلی کیشن پورٹل کی خصوصیات اور فوائد کے بارے میں معلومات فراہم کررہے ہیں ۔
نائب صدر جمہوریہ ہند کا سکریٹریٹ
نائب صدر جمہوریہ نے گاندھی جینتی کے موقع پر ملک کے عوام کو مبارکباد پیش کی
نائب صدر جمہوریہ ایم وینکیا نائیڈو نے گاندھی جینتی کے موقع پر ملک کے عوام کو مبارکباد پیش کی۔
ان کے پیغام کا مکمل متن درج ذیل ہے:
’’میں بابائے قوم مہاتما گاندھی کے یوم پیدائش کے موقع پر ملک کے عوام کو دلی مبارکباد اور نیک خواہشات پیش کرتا ہوں۔
مہاتما گاندھی نےدنیا کو ناانصافی کے خلاف لڑائی کا ایک نیا راستہ دکھایا جو کہ سچائی اور عدم تشدد کا راستہ تھا اور انہوں نے نوع انسانی پر ہمیشہ قائم رہنے والی چھاپ چھوڑی۔ انہوں نے بھارت کو سامراجی حکومت سے آزاد کرانے کے لئے اپنی کوششوں کو سچائی  اور عدم تشدد  کے اقدار پر قائم کیا۔ وہ 21 ویں صدی میں بھی دبے کچلے عوام کے حامی اور نمائندے بنے ہوئے تھے۔
گاندھی جی نے اپنی ذاتی زندگی کو ایک مثال کے طور پر پیش کیا اور کہا کہ ان کی زندگی ، ان کا پیغام ہے۔ ہم پائیدار ترقی ، خود کفیلی، غریبوں کو بااختیار بنانے اور ’ گرام سوراجیہ‘ کو آگے بڑھانے کے لئے ان کی زندگی اور فلسفے سے تحریک حاصل کرسکتے ہیں۔ گاندھی جی کے نظریئے کے یہ موضوعات آج کے دور میں پہلے سے زیادہ موزوں ہوگئے ہیں۔ ان کی زندگی ملک کے لئے روشنی کا منبع بنی ہوئی ہے اور ہمارے ملک کی ترقی کے لئے رہنمائی کررہی ہے۔
گاندھی جی کا آہنسہ کا اصول امن ، ہم آہنگی اور عالمی بھائی چارے کی ہماری مشترکہ کوششوں میں ہماری اور باقی دنیا کی رہنمائی کرتا رہے گا۔
میں مہاتما گاندھی کی جینتی کے موقع پر ملک کے شہریوں کو ایک بار پھر دلی نیک خواہشات پیش کرتا ہوں۔
جے ہند!‘‘
۔۔۔۔۔۔۔۔۔۔۔
ش ح۔ا گ۔ن ا۔
U-9602
(Visitor Counter : 106
محنت اور روزگار کی وزارت
غیر منظم ورکروں کے لیے صحت دیکھ بھال
لیبر اور روزگار کی وزارت ، بیڑی / سنی/ لوہے، میگنیز، کروم / لائم اسٹون اور ڈولومائٹ / مائیکا کے کانکنی کے ورکروں اور ان کے خاندان کے افراد کو 285 ڈسپنسریوں اور 10 اسپتالوں کے ذریعے، صحت دیکھ بھال کی سہولت فراہم کرنے کی غرض سے، لیبر کی بہبود کی اسکیم  چلاتی ہے، جو کہ ملک بھر میں قائم ہیں۔ یہ اسکیم مہلک بیماریوں کے معاملے میں ، مستفیدین کو ،سرکاری تسلیم شدہ اسپتالوں کے تحت خصوصی علاج کروانے پر اخراجات کی باز ادائیگی بھی فراہم کرتی ہے۔ ان بیماریوں میں کینسر، تپ دق، قلب کی بیماریاں، گردے کا ٹرانسپلانٹیشن، ہرنیا، اپینڈکس کا آپریشن، السر گائینوکولوجیکل بیماریاں اور پرواسٹیٹ کی بیماریاں شامل ہیں۔
علاوہ ا زیں، آیوشمان بھارت – پردھان منتری جن آروگیہ یوجنا ، 27 اسپیشلٹیز میں 1949 علاج کے طریقوں کے مطابق ثانوی اور خصوصی دیکھ بھال کی ہاسپٹیلائزیشن کے لیے ہر ایک اہل کنبے کو 5 لاکھ روپئے کا سالانہ صحت کور بھی فراہم کرتی ہے۔ یہ مکمل طور پر بنا کیش اور بنا دستاویز کی اسکیم ہے۔ اے بی-پی ایم جے اےوائی کے تحت مستفیدین خاندانوں کی شناخت، دیہی اور شہری علاقوں میں 6 محروم اور 11 پیشہ ور زمروں کی بنیاد پر، 2011 کے سماجی واقتصادی ذات کی مردم شماری  سے کی گئی ہے۔
ان ورکروں کے لیے جن کا احاطہ ملازمین کے ریاستی بیمہ قانون 1948 کی گنجائشوں کے تحت نہیں ہوتا، ان پر ملازمین کی معاوضے کا قانون 1923 کی گنجائشیں لاگو ہوتی ہیں جو کہ اس قانون کے جدول II  اور جدول III  کے مطابق ہیں اور اس طرح کے ورکروں کے لیے معاوضے کا فیصلہ معاملے کے مطابق کیا جاتاہے۔
یہ معلومات آج لوک سبھا میں لیبر اور روزگار کے وزیر مملکت جناب رامیشور تیلی نے ایک تحریری جواب میں فراہم کیں۔
وزیراعظم کا دفتر
وزیر اعظم 7 اگست کو قومی ہینڈ لوم ڈے کی تقریبات میں شرکت کریں گے
اس پروگرام میں کپڑا اور بہت چھوٹے، چھوٹے اور درمیانے شعبوں کے 3000 سے زیادہ ہینڈلوم اور کھادی بنکر، کاریگر اور اسٹیک ہولڈر شرکت کریں گے
وزیراعظم جناب نریندر مودی 7 اگست کو دوپہر 12 بجے بھارت منڈپم، پرگتی میدان، دہلی میں قومی ہینڈ لوم ڈے کی تقریبات میں شرکت کریں گے۔
وزیر اعظم ہمیشہ ان کاریگروں اور دستکاروں کی حوصلہ افزائی اور پالیسی مدد دینے کے پرزور حامی رہے ہیں جو ملک کی فنکارانہ اور دستکاری کی شاندار روایت کو زندہ رکھے ہوئے ہیں۔ اس وژن کےتحت حکومت نے قومی ہینڈ لوم ڈے منانا شروع کیا اور اس طرح کا پہلا جشن 7 اگست 2015 کو منایا گیا۔ اس تاریخ کو خاص طور پر سودیشی تحریک کے لیے منتخب کیا گیا تھا جو 7 اگست 1905 کو شروع ہوئی تھی اور اس نے دیسی صنعتوں اور خاص طور پر ہینڈلوم بنکروں کی حوصلہ افزائی کی تھی۔
اس سال نواں قومی ہینڈ لوم ڈے منایا جا رہا ہے۔ اس پروگرام کے دوران وزیر اعظم نیشنل انسٹی ٹیوٹ آف فیشن ٹیکنالوجی  کی جانب سے تیار کردہ ٹیکسٹائل اور کرافٹس کا ایک ذخیرہ ’’بھارتیہ وستر شلپ کوش‘‘ ای پورٹل کا بھی افتتاح کریں گے۔
اس پروگرام میں ٹیکسٹائل اور ایم ایس ایم ای شعبوں کے 3000 سے زیادہ ہینڈلوم اور کھادی بنکروں، کاریگروں اور اسٹیک ہولڈروں کی شرکت کرنے کی توقع ہے۔ یہ پورے بھارت میں ہینڈ لوم کلسٹر، این آئی ایف ٹی کیمپس، ویور سروس سینٹر، انڈین انسٹی ٹیوٹ آف ہینڈ لوم ٹکنالوجی کیمپس، نیشنل ہینڈلوم ڈیولپمنٹ کارپوریشن، ہینڈلوم ایکسپورٹ پروموشن کونسل، کے وی آئی سی اداروں اور مختلف ریاستی ہینڈ لوم محکموں کو یکجاکرے گا۔